ออมสินถกศึกษาฯ รื้อเกณฑ์แก้หนี้ครู
ออมสินถกกระทรวงศึกษาฯ แก้หนี้ครู รวบหลักเกณฑ์เป็นฉบับเดียว คาดสรุปสิ้น มิ.ย.นี้
9 มิ.ย. 2560

ออมสินถกกระทรวงศึกษาฯ แก้หนี้ครู รวบหลักเกณฑ์เป็นฉบับเดียว คาดสรุปสิ้น มิ.ย.นี้นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ล่าสุดได้เข้าหารือกับ รมว.ศึกษาธิการ และสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) เพื่อหาแนวทางแก้ไขปัญหาหนี้ครูร่วมกัน โดยจะมีการรวมหลักเกณฑ์และข้อตกลงทั้งหมดให้เป็นฉบับเดียว จากปัจจุบันมีอยู่หลายฉบับและใช้มานาน ซึ่งจะทำให้การดำเนินการเป็นไปในทางเดียวกัน โดยจะสรุปรายละเอียดภายในเดือน มิ.ย.นี้"ที่ผ่านมาข้อตกลงและหลักเกณฑ์มีหลายฉบับ จึงมีแนวทางที่จะรวมให้เป็นฉบับเดียว และป้องกันหากมีการเปลี่ยนคณะทำงานจะได้ยึดหลักเกณฑ์เดียวกันทั้งหมด โดยแนวทางแก้ไขจะผสมผสานตามกลุ่มครูที่มีความแตกต่างกันให้ครอบคลุมทั้งหมด" นายชาติชาย กล่าวสำหรับปัจจุบันยอดหนี้ครูมีทั้งสิ้น 4.4 แสนล้านบาท คิดเป็น 4.7 แสนราย หรือเฉลี่ยรายละ 1 ล้านบาท